संसद घेराव को लेकर यूनियन कर्मचारियों ने बनाई रणनीति
पब्लिकहेल्थयूनियन कार्यालय में बुधवार को सर्वकर्मचारी संघ की बैठक जिला वरिष्ठ उप प्रधान सुरेंद्र की अध्यक्षता में की गई। बैठक का संचालन जिला सचिव ओम प्रकाश ने किया। उन्होंने संसद घेराव मामले में यूनियन कर्मचारियों ने जानकारी मांगी। कहा कि जिलेभर से सैकडों कर्मचारी अपने साधनों से दिल्ली में संसद का घेराव करने के लिए पहुंचेंगे। सरकार की जन विरोधी नीतियों का मुंह तोड़ जवाब देंगे। इस अवसर पर सुरेन्द्र यादव, बलदेव राज, महिन्द्र सिंह, सुरेन्द्र, दलबीर सिंह ,सौरव सिगंला, बनारसी दास, सुखबीर राणा, रणबीर रोहिला आदि कर्मचारियों ने भाग लिया। जिला वरिष्ठ उपप्रधान सुरेश गुड्डा ने कहा कि अगर दो मार्च के संसद घेराव के बाद भी सरकार ने उनकी मांगों को नहीं माना तो राज्य सर्वकर्मचारी संघ की तरफ से मार्च को विधान सभा का घेराव करेगा।
hin_Deva hin_Deva